Tótvázsony Község Önkormányzata

8246 Tótvázsony, Magyar u. 101.

**Szám: TOT/ /2020.**

**Előterjesztés**

**a Képviselő-testület 2020. január 29 -i ülésére – 4. napirend – Tótvázsony Község Önkormányzata és a Tótvázsonyi Német Nemzetiségi Önkormányzat közötti megállapodás felülvizsgálatáról**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: Njtv.) 80. § (1) bekezdése előírja a helyi önkormányzat számára, hogy a helyi nemzetiségi önkormányzat részére – annak székhelyén – biztosítja az önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról.

Az Njtv. 80. § (2) bekezdése alapján a települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan megállapodást köt. A megállapodást minden év január 31. napjáig, általános vagy időközi választás esetén az alakuló ülést követő harminc napon belül felül kell vizsgálni.

A Tótvázsonyi Német Nemzetiségi Önkormányzat Képviselő–testülete is megtárgyalta az előterjesztést.

Kérem a Tisztelt Képviselő - testületet, hogy a határozati javaslatot elfogadni szíveskedjen.

**Tótvázsony, 2020. január 23.**

**Sipos Ferenc**

**polgármester**

**Tótvázsony Község Önkormányzata Képviselő - testületének**

**.../2020. (…) határozata Tótvázsony Község Önkormányzata és a Tótvázsonyi Német Nemzetiségi Önkormányzat közötti megállapodás felülvizsgálatáról**

Tótvázsony Község Önkormányzatának Képviselő - testülete a nemzetiségek jogairól szóló 2011. évi CLXXIX. törvény 80. § (2) bekezdése alapján a Tótvázsonyi Német Nemzetiségi Önkormányzattal megkötött megállapodást felülvizsgálta és az önkormányzat egyetértésével azt változtatás nélkül továbbra is hatályában fenntartja.

Tótvázsony Község Önkormányzata Képviselő - testülete felkéri Sipos Ferenc polgármestert, hogy a testület döntéséről a nemzetiségi önkormányzat elnökét tájékoztassa.

Határidő: azonnal

Felelős: Sipos Ferenc polgármester

**Tótvázsony, 2020. január 23.**

 **Sipos Ferenc**

 **polgármester**

**EGYÜTTMŰKÖDÉSI MEGÁLLAPODÁS**

mely létrejött egyrészről **Tótvázsony Község Önkormányzata** (8246 Tótvázsony, Magyar u. 101.) (a továbbiakban: **Önkormányzat),** képviselője: **Sipos Ferenc** **polgármester**, másrészről a **Tótvázsonyi Német Nemzetiségi Önkormányzat** (8246 Tótvázsony, Magyar u. 101.), képviselője: **Hauck Jánosné elnök** (a továbbiakban: **nemzetiségi önkormányzat**) között, a nemzetiségi önkormányzat működéséhez szükséges feltételek biztosítása tárgyában az alábbi feltételekkel:

1. A nemzetiségek jogairól szóló 2011. évi CLXXIX. törvény (továbbiakban Njtv.) 80. § (2) bekezdése alapján felek megállapodnak abban, hogy a nemzetiségi önkormányzat részére az Önkormányzat – a közös önkormányzati hivatal közreműködésével – biztosítja az önkormányzati működés Njtv. 80. § (1) bekezdésében foglalt személyi és tárgyi feltételeit. Szakmai segítséget nyújt, és gondoskodik a működéssel kapcsolatos gazdálkodási és adminisztratív végrehajtási feladatok ellátásáról. Továbbá a (3) bekezdés d. pontjában előírtak alapján biztosítani kell a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályaival, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket.
2. Az 1.) és (3) pontban foglalt feltételek biztosítására az Önkormányzat vállalja, hogy:
	1. az önkormányzat tulajdonát képező Tótvázsony, Magyar u. 101. szám alatti ingatlanban lévő jegyzői irodában havonta igény szerint – térítés mentesen - biztosítja a nemzetiségi önkormányzat feladat ellátásához, működéséhez (a testületi, tisztségviselői, képviselői feladatok ellátásához) szükséges tárgyi, technikai eszközökkel felszerelt helyiség ingyenes használatát;
	2. a közös önkormányzati hivatalon keresztül biztosítja a postai levelezési, kézbesítési, gépelési, sokszorosítási feladatok ellátását, a testületi ülések előkészítését, jegyzőkönyvek elkészítését, nyilvánosságra hozatalát, és az ezzel járó költségek viselését.
	3. támogatja a településen működő hagyományőrző együttesek, klubok, civil szervezetek működését;
	4. a nemzetiségi önkormányzat gazdálkodásával kapcsolatos feladatok döntés előkészítéssel, nyilvántartással kapcsolatos feladatokat a közös önkormányzati hivatal pénzügyi feladatait végző szervezeti egysége látja el.
	5. A Közös Önkormányzati hivatalon keresztül biztosítja a helyi Nemzetiségi Önkormányzat szabályos működését, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket.

A 2.) a.) és b.) pontokban meghatározott feladatellátásához kapcsolódó költségeket az Önkormányzat a költségvetésében biztosítja.

1. A nemzetiségi önkormányzat kijelenti, hogy a Tótvázsony, Magyar u. 101. szám alatti épület jegyzői irodában kizárólag a helyi nemzetiségi feladatokat látja el. A nemzetiségi önkormányzat a helyiségben jogosult a tulajdonát képező eszközei és vagyontárgyai elhelyezésére. A helyiségben elhelyezett eszközökért és vagyontárgyakért az Önkormányzatot felelősség nem terheli.
2. A jegyző (akadályoztatása esetén az igazgatási ügyintéző) a helyi önkormányzat képviseletében részt vesz a nemzetiségi önkormányzat testületi ülésén és jogszabálysértés esetén törvényességi észrevételt tesz.
3. A nemzetiségi önkormányzat költségvetésével kapcsolatos határidők:

A költségvetési határozat előterjesztésének határideje:

A költségvetési törvény kihirdetését követő 45 nap

1. A Nemzetiségi Önkormányzat törzskönyvi nyilvántartásba vételével, önálló fizetési számla nyitásával, és adószám igénylésével kapcsolatos feladatok végrehajtás határidőre megtörténtek.

7.) A jegyző a közös önkormányzati hivatal pénzügyi feladatait ellátó irodája útján gondoskodik a nemzetiségi önkormányzat költségvetési tervezetének, valamint a költségvetés végrehajtásáról szóló előterjesztésnek az előkészítéséről.

8.) A 6.) és a 7.) pontban foglalt feladatok elvégzése, a költségvetéssel összefüggő adatszolgáltatási kötelezettségek teljesítése a közös önkormányzati hivatal pénzügyi feladatait ellátó irodája feladatkörébe tartozik, amelyet a jogszabályok és a belső szabályzatokban foglalt előírások betartásával lát el.

9.) A pénzügyi feladatokat ellátó iroda a nemzetiségi önkormányzat gazdálkodásával kapcsolatban gondoskodik:

* 1. a nemzetiségi önkormányzat önálló fizetési számláján való pénzkezelésről,
	2. önálló pénztári készpénz kezeléséről,
	3. előírja, nyilvántartja a nemzetiségi önkormányzat bevételeit és kiadásait,
	4. tájékoztatást ad, információt szolgáltat és beszámol – a jogszabályokban foglaltak szerint – a nemzetiségi önkormányzat gazdálkodásáról.

10.) A kötelezettségvállalási feladatok ellátását a nemzetiségi önkormányzat elnöke, elnök-helyettese láthatja el, figyelemmel az e feladatokra vonatkozó – az államháztartásról szóló törvény végrehajtásáról szóló 368/2011. (XII. 31.) Kormányrendelet 60. §-ban rögzített – összeférhetetlenségi szabályokra.

11.) Utalványozásra, szakmai teljesítésigazolásra a nemzetiségi önkormányzat elnöke, illetve a közös önkormányzati hivatal belső szabályzata alapján írásban felhatalmazott személy jogosult.

12.) Érvényesítésre a közös önkormányzati hivatal belső szabályzata alapján írásban felhatalmazott személy jogosult.

13.) A nemzetiségi önkormányzat kötelezettségvállalásainak és utalványozásának ellenjegyzését a közös önkormányzati hivatal belső szabályzata alapján írásban felhatalmazott személy, akadályoztatása esetén a közös önkormányzati hivatal belső szabályozásának megfelelő köztisztviselő látja el.

14.) Felek rögzítik, hogy az Önkormányzat a nemzetiségi önkormányzat költségvetési határozata törvényességéért, bevételi és kiadási előirányzatainak megállapításáért és teljesítéséért, egymás kötelezettségvállalásaiért és tartozásaiért felelősséggel nem tartozik.

15.) Ezen megállapodás határozatlan időre szól, de a Njtv. 80. § (2) bekezdése alapján minden év január 31. napjáig, általános vagy időközi választás esetén az alakuló ülést követő harminc napon belül felül kell vizsgálni.

16.) A megállapodás aláírásával egyidejűleg a Tótvázsonyi Német Nemzetiségi Önkormányzattal 2015. január …. napján megkötött megállapodás hatályát veszti, a felek közös megegyezéssel megszüntetik.

17.) A megállapodásban nem szabályozott kérdésekben a számviteli és a pénzügyi, gazdasági jogszabályokban és a közös önkormányzati hivatal belső szabályzatában foglaltak szerint kell eljárni.

**Tótvázsony,** 2018. év január hó 31. nap

|  |  |
| --- | --- |
| **Sipos Ferenc s.k.**Polgármester | **Hauck Jánosné s.k.**a Német Nemzetiségi Önkormányzat Tótvázsonyelnöke |

**Záradék:** Az együttműködési megállapodást Tótvázsony Község Önkormányzatának Képviselő – testülete a **3/2018. (I. 31.)** határozatával, a Tótvázsonyi Német Nemzetiségi Önkormányzat Képviselő – testülete a **7/2018. (I.31.)** határozatával jóváhagyta.